Foto: Pinterest O‘zbekiston Respublikasi Favqulodda vaziyatlar vazirligi Seysmoprognostik monitoring Respublika markazining ma’lumotiga ko‘ra, 2018 yil 3 oktabr kuni Toshkent vaqti bilan soat 22:44da O‘zbekiston Respublikasi hududida yer silkinishi qayd etildi. Zilzila episentri Toshkent shahridan 389 km uzoqlikda janubiy yo‘nalishda O‘zbekiston Respublikasi hududida qayd etildi (38,71 N, 66,09 E). Zilzila magnitudasi M=3,6.  Zilzila chuqurligi N=30 km. Zilzila kuchi Qarshi shahrida -3 ballni tashkil etgan. Respublikaning boshqa hududlarida zilzila qayd etilmadi. Talofatlar va jabrlanganlar to‘g‘risida ma’lumotlar kelib tushmagan. Eslatib o‘tamiz, 29 sentabr kuni ham O‘zbekiston hududida yer silkinishi kuzatilgan.